**ELŐTERJESZTÉS**

**Körmend város Önkormányzata Képviselő-testülete 2013. május 23-i ülésére**

**Tárgy:** hulladékszállításról szóló rendelet módosítása

Tisztelt Képviselő-testület!

Különböző jogszabályok, különböző közszolgáltatási területeken hatósági árat rendelnek el zömében ez évtől, ill. tavaly év végétől kezdődően.

Evégett módosítani kell az önkormányzati rendeleteket, mert azok díjtételt már nem állapíthatnak meg. Érinti ez a vízdíjakat (revízió már megtörtént), a távhődíjat és a szilárd hulladékszállítás díját is.

A távhődíjat illetően az előterjesztést később –más ülésre –tudjuk előkészíteni, mert ott a rendelet más területeken is felülvizsgálatra szorul, kompletettebb munkát igényel.

A hulladékrendelet módosítását most terjesztjük elő. A rendelet-módosításnál a hatósági ár miatt az önkormányzati ármegállapító rendelkezéseket hatályon kívül kell helyezni, illetve alacsonyabb szintű jogszabály nem szabályozhat olyan tárgykört, amit magasabb szabályoz, így e szempontból is el kell végezni a deregulációt.

Körmend, 2013. május 16.

**Dr. Stepics Anita**

**jegyző**

**Körmend város Önkormányzata Képviselő-testülete …/2013. (…) rendelete a szilárdhulladék összegyűjtéséről és elszállításáról szóló 11/2011. (VII.1.) önkormányzati rendelet módosításáról**

*Körmend város Önkormányzatának Képviselő-testülete az Alaptörvény 32. cikk (2) bekezdésében,hulladékról szóló 2012. évi CLXXXV. törvény 35.§-ában kapott felhatalmazás alapján eljárva a következőket rendeli el:*

1.§ Hatályát veszti Körmend város Önkormányzata Képviselő-testületének a szilárdhulladék összegyűjtéséről és elszállításáról szóló 11/2011. (VII.1.) önkormányzati rendelet (továbbiakban rendelet) 2.§ (1) bekezdése, 3.§-a, 4.§ (1)-(2) bekezdése, 5.§-a.

2.§ A rendelet 4.§ (3) bekezdése helyébe az alábbi rendelkezés lép:

„(3) Körmend város lakója a háztartási hulladékon felüli egyéb hulladékát – kivéve az építési-bontási hulladékot és a veszélyes hulladékot – a Müllex –Körmend Kft. lerakóhelyén térítés nélkül helyezheti el. „

3.§ A rendelet 6.§ (1) bekezdése helyébe az alábbi rendelkezés lép:

„(1)A hulladék elszállításáért díjat kell fizetni, amelyet évi négy részletben, március 31-ig, június 30-ig, szeptember 30-ig, illetve december 31-ig pótlékmentesen lehet megfizetni. „

4.§ Hatályát veszti a rendelet 6.§ (2)-(4) bekezdése, 10.§ (2), és 12.§ (1) bekezdése.

5.§ Hatályát veszti a rendelet melléklete.

**Záró rendelkezés:**

6. § Ezen rendelet a kihirdetés napján lép hatályba.

Körmend, 2013. május 23.

Bebes István sk. Dr. Stepics Anita sk.

Polgármester jegyző

Kihirdetve: …...................................................

Dr. Stepics Anita

jegyző